Харолд 210927

**Құдайдан "Неге" деп сұрауға болады ма**

***"Ол өлімді біржола жоқ қылады. Жаратушы Тәңір Ие барлық бет-жүздердің көз жастарын сүртіп жұбатып, өз халқының көрген масқарасын бүкіл жер бетінен алып тастайды. Жаратқан Иенің Өзі осыны нық айтқан."***

***(Ишая 25:8)***

Мен кейде: "Құрметті Сала мырза, cіз мына нәрсені түсіндіре аласыз ба, неге Құдай менің итімді көлік қағып өлуіне жол берді?» деген сұрақтарды оқимын. Тіпті теологтар да жауап беруге қиналатын сұрақтар бар. Сондай кезде, ата-ана өз кішкентай баласына оның иті енді Исамен бірге аспанда деп айтуы керек пе? Немесе оған әдетте жануарлар өлгенде олар аспанға бармайды, олар жай жоқ болып кетеді деп айтуы керек пе? Жалпы, ата-ана баласының өзінің сүйікті үй жануарынан айырылған кезде не айтуы керек? Көптеген ересектер бала мен оның үй жануары арасындағы байланысты түсінбейді. Жас кезімде менің бір итім болды, ол менің адал серігім болды, ал менің итім ақыры өлгенде, мен колледжде оқитын жаста едім, бірақ сонда да мен Коалидің өлімі туралы естігенде көп жыладым.

Біз ақыры аспанға келгенде, «жақсы үй жануарларды» сол жерде таба аламыз ба? Мен аспанға қайтыс болған жақсы үй жануарларды жіберуге сәл қарсы болғаныммен, мен (теологтар, құлақтарыңызды бірнеше минутқа жауып қоюды өтінемін) аспанда жануарлар бар деген ойдан да бас тартпаймын.

Ишая 65:25те, аспанға қатысты аятта: «Қасқыр мен қозы бірге бейбіт жайылып, арыстан сиырдай сабан жеп, жыланға топырақ жем болады. Бұдан былай ешкім де Өзіме арналған бүкіл Сион тауында жамандық жасап, зияндық келтірмейді. — Жаратқан Ие осыны нық айтады» деп жазылған.